CELEX: 62020CA0295
Language: fi
Date: 2021-07-08 00:00:00
Title: Asia C-295/20: Unionin tuomioistuimen tuomio (yhdeksäs jaosto) 8.7.2021 (ennakkoratkaisupyyntö, jonka on esittänyt Lietuvos Aukščiausiasis Teismas – Liettua) – ”Sanresa” UAB v. Aplinkos apsaugos departamentas prie Aplinkos ministerijos (Ennakkoratkaisupyyntö – Julkiset hankinnat – Jätteiden käsittelypalveluja koskevan hankintasopimuksen tekeminen – Direktiivi 2014/24/EU – 58 ja 70 artikla – Toimijalle asetetun sellaisen vaatimuksen luonnehtiminen, jonka mukaan toimijalla on oltava etukäteen annettu kirjallinen hyväksyntä kansainväliselle jätteiden siirrolle – Hankintasopimuksen toteuttamisen ehto)

23.8.2021   
            
            
               FI
            
            
               Euroopan unionin virallinen lehti
            
            
               C 338/8
            
         
      Unionin tuomioistuimen tuomio (yhdeksäs jaosto) 8.7.2021 (ennakkoratkaisupyyntö, jonka on esittänyt Lietuvos Aukščiausiasis Teismas – Liettua) – ”Sanresa” UAB v. Aplinkos apsaugos departamentas prie Aplinkos ministerijos
      (Asia C-295/20) (1)
      
      (Ennakkoratkaisupyyntö - Julkiset hankinnat - Jätteiden käsittelypalveluja koskevan hankintasopimuksen tekeminen - Direktiivi 2014/24/EU - 58 ja 70 artikla - Toimijalle asetetun sellaisen vaatimuksen luonnehtiminen, jonka mukaan toimijalla on oltava etukäteen annettu kirjallinen hyväksyntä kansainväliselle jätteiden siirrolle - Hankintasopimuksen toteuttamisen ehto)
      (2021/C 338/10)
      Oikeudenkäyntikieli: liettua
      
         Ennakkoratkaisua pyytänyt tuomioistuin
      
      Lietuvos Aukščiausiasis Teismas
      
         Pääasian asianosaiset
      
      
         Valittaja:”Sanresa” UAB
      
         Vastapuoli: Aplinkos apsaugos departamentas prie Aplinkos ministerijos
      
         Muut osapuolet:”Toksika” UAB, ”Žalvaris” UAB, ”Palemono keramikos gamykla” AB ja ”Ekometrija” UAB
      
         Tuomiolauselma
      
      
                  1)
               
               
                  Julkisista hankinnoista ja direktiivin 2004/18/EY kumoamisesta 26.2.2014 annetun Euroopan parlamentin ja neuvoston direktiivin 2014/24/EU 18 artiklan 2 kohtaa sekä 58 ja 70 artiklaa on tulkittava siten, että jätehuoltopalvelua koskevan hankintasopimuksen tekomenettelyn yhteydessä se, että talouden toimijalla, joka haluaa siirtää jätteitä jäsenvaltiosta toiseen, on oltava erityisesti jätteiden siirrosta 14.6.2006 annetun Euroopan parlamentin ja neuvoston asetuksen (EY) N:o 1013/2006 2 artiklan 35 alakohdan ja 3 artiklan mukaisesti hyväksyntä niiden valtioiden toimivaltaisilta viranomaisilta, joita tämä siirto koskee, on tämän hankintasopimuksen toteuttamisen ehto.
               
            
                  2)
               
               
                  Direktiivin 2014/24 70 artiklaa, luettuna yhdessä kyseisen direktiivin 18 artiklan 1 kohdan kanssa, on tulkittava siten, että se on esteenä sille, että tarjoajan tarjous hylätään pelkästään sillä perusteella, että tarjoaja ei tarjoustaan jättäessään esitä näyttöä siitä, että se täyttää jonkin kyseisen hankintasopimuksen toteuttamisen ehdon.
               
            
         (1)  EUVL C 329, 5.10.2020.